Twee mans gewond in skieteryTwee mans is Saterdagaand in ŉ skietery in Randfontein aan die Wes-Rand gewond. Santi Steinmann, woordvoerder van Netcare911, sê ŉ 24-jarige man is in ŉ kritieke toestand en ŉ 40-jarige man in ŉ ernstige toestand. “Albei mans is op die toneel behandel voor hulle na ŉ nabygeleë hospitaal geneem is vir verdere behandeling.” Konst. Gloria Maswanganyi, woordvoerder van die polisie, sê die skietery het glo tussen 22:00 en 23:00 Saterdagaand plaasgevind. Geen verdere besonderhede is bekend gemaak nie. Die polisie ondersoek die saak.